नाइजीरिया के उत्तरी-पूर्वी शहर मैदुगिरी के एक व्यस्त बाजार में मंगलवार को हुए बम धमाके में 50 लोगों की मौत हो गई। किसी भी आतंकी संगठन ने धमाके की जिम्मेदारी नहीं ली है। हालांकि, बोको हरम पर संदेह जताया जा रहा है। गौरतलब है कि पिछले हफ्ते मैदुगिरी की एक मस्जिद में हुए धमाके में 30 से ज्यादा लोग मारे गए थे, जिसकी जिम्मेदारी बोको हरम ने ली थी। इस बीच मंगलवार को ही बोको हरम ने नया वीडियो जारी किया, जिसमें आतंकियों को नाइजीरियाई सैनिकों की हत्या करते दिखाया गया है। कुछ महीने पहले बोको हरम ने इराक और सीरिया में सक्रिय आतंकी संगठन आईएसआईएस के समर्थन का दावा किया था। इसके बाद यह बोको हरम का पहला वीडियो है। जानकार बताते हैं कि आईएसआईएस ने ही इस वीडियो को जारी किया है।